section_heading: Kontroverzne izjave Ahmadinežada
paragraph_text: Iranski predsjednik Mahmud Ahmadinežad pokrenuo je zabrinutost Svijeta svojim oštrim stavovima o državi Izrael. Krajem 2005. mediji su objavili kako je Ahmadinežad izjavio da je „''Holokaust Židova u 2. svjetskom ratu samo mit“<ref>CNN - Iranian leader: Holocaust a 'myth' CNN te da bi „Židovima trebalo dati državu u Europi, SAD-u, Kanadi ili Aljasci“, a još je ranije u listopadu objavljena je njegova izjava kako bi „Izrael trebalo izbrisati s karte Svijeta''“, što je izazvalo osude i kritike diljem svijeta, od SAD-a do EU-a. Bijela kuća je potom izrazila zabrinutost oko toga želi li Iran nabaviti nuklearno oružje zbog takvih radikalnih stavova i upotrijebiti ga protiv Izraela. Ipak, Iran je kasnije izjavio da je govor Ahmadinežada krivo preveden, naime da je izjavio da će „cionistički režim nestati s vremenom“, a ne sama država Izrael.<ref>"Wiped of the Map" - the rumor of the Century<ref>Anti-Israel remarks 'misunderstood,' says Iranian officialCBC